یمن ده حکومت و ائتلاف کوچلری بیلن ایران قوللب – قوتله گن حوثی جنگریلری اورته سیده گی توقنه شوو و هوا هجوملری عاقبتیده 814 کیشی حیاتینی یوقاتدی.
سعودی عربستان رسمی خبر آژانسی خبر بیریشچه، ائتلاف کوچلری ماریب ولایتی نینگ غربیده جایلشگن بعضی بیر منطقه لرده سونگگی 24 ساعتده 88 ته عملیات اویوشتیرگن.
بو عملیاتلر عاقبتیده 264 دن آرتیق حوثی جنگریسی نینگ تاثیرسیز وضعیت گه کیلتیریلگن لیگی و 36 ته حربی واسطه نینگ یوق قیلیب تشلنگن لیگی بیلدیریلدی.
حوثیلرنینگ حربی سوزچیسی یحی السری ایسه مطبوعاتی کنفرانسده بیرگن بیاناتده، حوثی جنگریلری نینگ 550 نفرنی اولدیرگن لیگینی 1 مینگ 200 کیشینی یره له گن لیگینی و 90 کیشینی قولگه آلگن لیگینی ایتدی.
السری "شبوه و ماریب ولایتلریده ظفر بهاری عملیلاتی جریانیده توپلم 3 مینگ 200 کیلومترلیک ساحه قوتقریب آلیندی" دیدی.
یمنده گی ایران نینگ حمایه سیده گی حوثیلر 2014 ییلی سپتامبر آییدن بیری پایتخت صنا و بعضی بیر منطقه لرنینگ کنترولینی وقلگه تویتیب تورگن وضعیتده. سعودی عربستان باشچیلیگیده گی ائتلاف کوچلری ایسه 2015 – ییلی مارچ آییدن بیری حوثیلرگه قرشی یمن حکومتینی قوللب – قوتله ماقده.
یمنده 7 ییلدن بیری دوام ایتیب تورگن توقنه شوولرده 233 مینگ کیشی حیاتینی یوقاتدی. دنیا مقیاسیده اینگ قشاق اولکه لر قطاریده بولگن یمنده ایچکی اوروش باعث انسانی بحران قورقینچ درجه گه بارگن.
بیرلشگن ملتلر تشکیلاتی گه کوره 30 میلیون اطرافیده نفوسی بولمیش یمنده 22 میلیوندن آرتیق کیشی یاردم مهتاج بولیب قالگن وضعیتده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
